**Verejná súťaž**

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“), s uplatnením § 66 ods. 7 písm. b) zákona

**SÚŤAŽNÉ PODKLADY (SP)**

**Dodávka a nasadenie systému pre automatizovanú detekciu a vyhodnocovanie bezpečnostných zraniteľností**

Za opis predmetu zákazky podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov potvrdzuje:

V Bratislave, dňa 31.03.2023

...................................................

Ing. Michal Majerčík

vedúci odboru prevádzky

Súťažné podklady za verejného obstarávateľa schvaľuje:

V Bratislave, dňa 12.06.2023

...................................................

Ing. Tibor Tarábek

riaditeľ DataCentra

V Bratislave, jún 2023

# OBSAH SÚŤAŽNÝCH PODKLADOV

**Časť I. INFORMÁCIE O VEREJNOM OBSTARÁVATEĽOVI**

1. Identifikácia verejného obstarávateľa

**Časť II. KOMUNIKÁCIA A VYSVETĽOVANIE**

2 Komunikácia medzi verejným obstarávateľom a záujemcami/uchádzačmi

3 Identifikácia a autentifikácia

**Časť III. INFORMÁCIE O PREDMETE ZÁKAZKY**

4 Predmet zákazky

5 Rozdelenie predmetu zákazky

6 Miesto dodania/poskytnutia predmetu zákazky

7 Obhliadka miesta dodania/poskytnutia predmetu zákazky

8 Lehoty dodania predmetu zákazky

9 Zdroj finančných prostriedkov

**Časť IV. POKYNY NA VYPRACOVANIE PONUKY**

10 Vyhotovenie ponuky

11 Jazyk ponuky

12 Variantné riešenie

13 Mena a ceny uvádzané v ponuke, mena finančného plnenia

14 Zábezpeka ponuky

15 Obsah ponuky

16 Náklady na ponuku

17 Oprávnenie predložiť ponuku

28 Predloženie ponuky a späťvzatie ponuky

29 Miesto a lehota na predkladanie ponuky

20 Lehota viazanosti ponuky

**Časť V. OTVÁRANIE PONÚK A HODNOTENIE PONÚK**

21 Otváranie ponúk

22 Elektronická aukcia

23 Hodnotenie ponúk a splnenia podmienok účasti

**Časť VI. INFORMÁCIE O ZMLUVE**

24 Typ zmluvy

25 Uzavretie zmluvy

26 Ochrana osobných údajov

**PRÍLOHY:**

Príloha č. 1: Opis predmetu zákazky

Príloha č. 2: Vzor štruktúrovaného rozpočtu ceny

Príloha č. 3: Návrh zmluvy/rámcovej dohody

Príloha č. 4 Kritérium na vyhodnotenie ponúk a pravidlá jeho uplatnenia

Príloha č. 5: Podmienky účasti

Príloha č. 6: Identifikačné údaje a vyhlásenie uchádzača

**Časť I.**

**INFORMÁCIE O VEREJNOM OBSTARÁVATEĽOVI**

# identifikácia verejného obstarávateľa

**Verejný obstarávateľ:**

Názov organizácie: Datacentrum

Adresa organizácie: Cintorínska 5, 814 88 Bratislava

Krajina: Slovenská republika

Kód NUTS: SK01

IČO: 00151564

Hlavná adresa (URL): [www.datacentrum.sk](http://www.datacentrum.sk)

Adresa stránky profilu verejného obstarávateľa (URL): <https://www.uvo.gov.sk/vyhladavanie-profilov/zakazky/235>

**Časť II.**

**KOMUNIKÁCIA A VYSVETĽOVANIE**

# komunikácia medzi verejným obstarávateľom a záujemcami a uchádzačmi

* 1. Doručovanie/oznamovanie podaní, odovzdávanie podkladov a komunikácia („ďalej len komunikácia") medzi verejným obstarávateľom/záujemcami a uchádzačmi sa bude uskutočňovať v slovenskom alebo českom jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
  2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania elektronického prostriedku JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
  3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
  4. Na bezproblémové používanie elektronického prostriedku JOSEPHINE je nutné používať jeden z podporovaných internetových prehliadačov:

- Mozilla Firefox verzia 13.0 a vyššia

- Google Chrome

- Microsoft Edge.

* 1. Pravidlá pre doručovanie - zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v elektronickom prostriedku JOSEPHINE považuje okamih jej odoslania v elektronickom prostriedku JOSEPHINE a to v súlade s funkcionalitou systému.
  2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do elektronického prostriedku a v komunikačnom rozhraní zákazky bude mať zobrazený obsah komunikácie - zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  3. Ak je odosielateľom zásielky záujemca resp. uchádzač, tak po prihlásení do elektronického prostriedku a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v elektronickom prostriedku JOSEPHINE v súlade s funkcionalitou elektronického prostriedku.
  4. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v elektronickom prostriedku JOSEPHINE v časti týkajúcej sa tejto zákazky.
  5. Záujemca môže požiadať verejného obstarávateľa o vysvetlenie. Otázka musí byť doručená verejnému obstarávateľovi dostatočne včas tak, aby verejný obstarávateľ mohol poskytnúť vysvetlenie v súlade s § 48 zákona. Verejný obstarávateľ prípadné vysvetlenia a oznámenia o vybavení žiadosti o nápravu zverejní   
     v elektronickom prostriedku JOSEPHINE a požaduje, aby ich záujemcovia zapracovali do svojich ponúk.
  6. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom zozname záujemcov pri danej zákazke a svoj záujem prejavili komunikáciou s verejným obstarávateľom v súvislosti s touto zákazkou prostredníctvom elektronického prostriedku JOSEPHINE.
  7. Z dôvodu zabezpečenia bezproblémovej komunikácie je vhodné, aby záujemca/uchádzač vo svojich podaniach uviedol nasledujúce údaje:
* obchodné meno
* sídlo/miesto podnikania
* identifikačné číslo
* korešpondenčnú adresu (v prípade, ak sa táto líši od sídla/miesta podnikania)
* meno a priezvisko kontaktnej osoby
  1. Žiadosť o nápravu môže žiadateľ podať v elektronickej podobe prostredníctvom elektronického prostriedku JOSEPHINE
  2. Námietky sa doručujú:

1. kontrolovanému:

* v elektronickej podobe funkcionalitou elektronického prostriedku JOSEPHINE, prostredníctvom ktorého sa vo verejnom obstarávaní uskutočňuje komunikácia a výmena informácií.

1. Úradu pre verejné obstarávanie:

* v listinnej podobe
* elektronickej podobe podľa osobitného predpisu (Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e - Governmente) v znení neskorších predpisov)
  1. Ďalšie informácie o používaní elektronického prostriedku JOSEPHINE sú uvedené v na webovom sídle elektronického prostriedku <https://josephine.proebiz.com> v položke „Knižnica manuálov a odkazov“.

# identifikácia a autentifikácia

* 1. Uchádzači a záujemcovia majú možnosť sa registrovať do elektronického prostriedku JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID).
  2. Podľa ustanovenia § 20 ods. 4 zákona: „Elektronický prostriedok zabezpečuje riadenie prístupu prostredníctvom identifikácie a autentifikácie pristupujúcej osoby (...).“
  3. Predkladanie ponúk je umožnené iba autentifikovaným uchádzačom.
  4. Autentifikáciu je možné vykonať týmito spôsobmi:

a) v elektronickom prostriedku JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V prípade právnickej osoby je v elektronickom prostriedku autentifikovaná právnická osoba, ktorú pomocou eID registruje jej štatutár. Autentifikáciu vykonáva poskytovateľ elektronického prostriedku JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do elektronického prostriedku JOSEPHINE. Autentifikáciu vykoná poskytovateľ elektronického prostriedku JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

c) vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ elektronického prostriedku JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

d) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ elektronického prostriedku JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.

e) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 4 pracovné dni (v rámci Európskej únie) a je potrebné s touto lehotou počítať pri vkladaní ponuky. O odoslaní listovej zásielky je uchádzač informovaný e-mailom.

* 1. Autentifikovaný uchádzač si po prihlásení do elektronického prostriedku JOSEPHINE v prehľade - zozname obstarávaní vyberie predmetné obstarávanie a môže vložiť svoju ponuku do určeného formulára na príjem ponúk, ktorý nájde v záložke „Ponuky a žiadosti".
  2. Podrobnosti o registrácii, identifikácii a autentifikácii uchádzačov sú uvedené v manuáloch elektronického prostriedku JOSEPHINE zverejnených v Knižnici manuálov a odkazov na webovej adrese <https://josephine.proebiz.com/sk/>.

**Časť III.**

**INFORMÁCIE O PREDMETE ZÁKAZKY**

# predmet zákazky

* 1. Názov zákazky: „Dodávka a nasadenie systému pre automatizovanú detekciu a vyhodnocovanie bezpečnostných zraniteľností“
  2. Podrobné vymedzenie predmetu zákazky, technické požiadavky:

Podrobné vymedzenie predmetu zákazky, vrátane technických požiadaviek je/sú uvedené v prílohe č. 1 týchto SP.

# rozdelenie predmetu zákazky

* 1. Predmet zákazky nie je rozdelený na časti. Záujemca musí predložiť ponuku na celý predmet zákazky. Verejný obstarávateľ predmet zákazky nerozdeľuje, nakoľko ide o dodanie jedného druhu systému vrátane jeho implementácie a nie je daný žiadny efektívny priestor pre rozdeľovanie zákazky.

# miesto dodania/poskytnutia predmetu zákazky

* 1. Miesto dodania predmetu zákazky: v prostredí infraštruktúry verejného obstarávateľa v Bratislave.

# obhliadka miesta dodania/poskytnutia predmetu zákazky

* 1. Obhliadka miesta dodania predmetu zákazky sa neplánuje. V prípade záujmu, záujemcovia môžu v tejto veci kontaktovať verejného obstarávateľa prostredníctvom elektronického systému, v ktorom sa verejné obstarávanie uskutočňuje.

# lehota dodania predmetu zákazky

* 1. Lehota dodania – spustenia systému je do 3 mesiacov odo dňa platnosti a účinnosti zmluvy. Doba dodávky v podobe podpory a súvisiacich licencií je 36 mesiacov. Podrobnosti o zmluvných podmienkach sú uvedené v prílohe č. 3 SP.

# zdroj finančných prostriedkov

* 1. Predmet zákazky bude financovaný zo zdrojov nadobudnutých verejným obstarávateľom poskytovaných z fondov Európskeho spoločenstva, z prostriedkov Európskych štrukturálnych a investičných fondov (EŠIF), prípadne z iných relevantných programov, fondov a finančných mechanizmov, z príspevku štátneho rozpočtu ako aj z iných prípadných prostriedkov verejného obstarávateľa
  2. Predpokladaná hodnota zákazky je: **447 935,00** eur bez DPH.

**Časť IV.**

**POKYNY NA VYPRACOVANIE PONUKY**

# vyhotovenie ponuky

* 1. Ponuka je vyhotovená písomne v elektronickej forme a vložená do elektronického prostriedku JOSEPHINE umiestnenom na webovej adrese <https://josephine.proebiz.com/> do predmetnej zákazky, a to pri použití príslušnej funkcionality elektronického prostriedku, slúžiacej na predkladanie ponúk s cieľom zabezpečiť možnosť jej sprístupnenia verejnému obstarávateľovi až pri otváraní ponúk po uplynutí lehoty na predkladanie ponúk.
  2. **Dokumenty a doklady**, ktoré tvoria ponuku uchádzača sa **predkladajú v elektronickej** podobe alebo ako elektronické kópie (scany) listinných dokumentov (odporúča sa formát .pdf, ak sa v SP, alebo iných dokumentoch poskytnutých záujemcom v lehote na predkladanie ponúk nevyžaduje výslovne iný formát).
  3. Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
  4. Uchádzač je zodpovedný za označenie a zabezpečenie predložených dokumentov/súborov v ponuke   
     v súlade s platnými právnymi predpismi Slovenskej republiky a Európskej únie.

# jazyk ponuky

* 1. Ponuka a ďalšie doklady a dokumenty vo verejnom obstarávaní sa predkladajú v slovenskom jazyku a môžu sa predkladať aj v českom jazyku.
  2. Ak je doklad alebo dokument vyhotovený v inom ako slovenskom jazyku alebo českom jazyku, predkladá sa spolu s jeho úradným prekladom do slovenského jazyka. Ak sa zistí rozdiel v obsahu dokladu alebo dokumentu predloženom podľa prvej vety, rozhodujúci je úradný preklad do slovenského jazyka.

# variantné riešenie

* 1. Záujemcom sa neumožňuje predložiť variantné riešenie vo vzťahu k požadovanému predmetu zákazky.
  2. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

# mena a ceny uvádzané v ponuke, mena finančného plnenia

* 1. Navrhovaná cena za predmet zákazky bude vyjadrená v mene EUR matematicky zaokrúhlená na dve desatinné miesta.
  2. Ak je uchádzač platiteľom dane z pridanej hodnoty (ďalej len "DPH"), navrhovanú cenu v prílohe č. 2 Vzor štruktúrovaného rozpočtu ceny týchto SP uvedie v zložení:
* navrhovaná zmluvná cena uvedená v EUR bez DPH,
* percentuálna sadzba a výška DPH,
* navrhovaná zmluvná cena celkom uvedená v EUR vrátane DPH
  1. Ak uchádzač nie je platiteľom DPH, uvedie iba navrhovanú zmluvnú cenu celkom. Na skutočnosť, že nie je platiteľom DPH v ponuke upozorní.
  2. V prípade ak uchádzač v postavení dodávateľa v súlade s právnym poriadkom Slovenskej republiky nebude povinný odviesť DPH pri dodávke predmetu zákazky, ale odviesť ju bude povinný verejný obstarávateľ v postavení odberateľa, uvedie uchádzač v ponuke cenu vrátane DPH, ktorú bude povinný zaplatiť verejný obstarávateľ (v súčasnosti 20%).
  3. Ak sa uchádzač, ktorý nie je platiteľom DPH stane úspešným uchádzačom a pred uzavretím zmluvy s verejným obstarávateľom sa stane platiteľom DPH platí, že ním v ponuke udaná cena celkom sa stane cenou vrátane DPH.

# zábezpeka ponuky

* 1. Zábezpeka ponuky sa nevyžaduje.

# obsah ponuky

* 1. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona a vložená do elektronického prostriedku JOSEPHINE umiestnenom na webovej adrese <https://josephine.proebiz.com/>.
  2. Elektronická ponuka sa vloží vyplnením ponukového formulára a vložením požadovaných dokladov a dokumentov v elektronickom prostriedku JOSEPHINE umiestnenom na webovej adrese

<https://josephine.proebiz.com/>

* 1. V predloženej ponuke prostredníctvom elektronického prostriedku JOSEPHINE musia byť pripojené požadované dokumenty a doklady (odporúčaný formát je „PDF“) tak, ako je uvedené v týchto súťažných podkladoch a vyplnenie elektronického formulára, ktorý zodpovedá návrhu na plnenie kritérií uvedených v súťažných podkladoch.
  2. Ponuka uchádzača musí obsahovať:
     1. **Identifikačné údaje uchádzača**: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu uchádzača, IČO, DIČ, IČ DPH, Bankové spojenie, SWIFT, IBAN, kontaktné telefónne číslo, e-mail a údaje o osobe, ktorej služby alebo podklady pri vypracovaní ponuky uchádzač využil podľa bodu 10.3 týchto SP, ak uchádzač ponuku nevypracoval sám,

*Odporúčaný vzor je uvedený v Prílohe č. 6 týchto SP „Identifikačné údaje a vyhlásenie uchádzača“*

* + 1. **Návrh uchádzača na plnenie kritérií** vyplnením elektronického formulára v elektronickom prostriedku JOSEPHINE. **Uchádzač predloží aj ocenenú prílohu č. 2** Vzor štruktúrovaného rozpočtu ceny týchto SP.
    2. **Doklady, dokumenty, informácie požadované v prílohe č. 1 týchto SP** na preukázanie splnenia požiadaviek na predmet zákazky – uchádzač uvedie, aký systém ponúka, opíše jeho fungovanie, pričom z toho musí vyplývať, že vyhovuje požiadavkám na predmet.
    3. **Doklady na preukázanie splnenia podmienok účasti podľa pokynov v prílohe č. 5 týchto SP**.
  1. Ak ponuka obsahuje dôverné informácie, uchádzač ich v ponuke viditeľne označí.
  2. Po úspešnom podaní ponuky prostredníctvom elektronického prostriedku JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

# náklady na ponuku

Všetky náklady a výdavky spojené s prípravou a predložením ponuky znáša záujemca bez finančného nároku voči verejnému obstarávateľovi, bez ohľadu na výsledok verejného obstarávania. Ponuky doručené predpísaným spôsobom podľa týchto SP, t.j. elektronicky, spôsobom určeným funkcionalitou elektronického prostriedku JOSEPHINE, v lehote na predkladanie ponúk podľa týchto SP sa uchádzačom nevracajú. Zostávajú ako súčasť dokumentácie vyhláseného verejného obstarávania.

# oprávnenie predložiť ponuku

Záujemcom/uchádzačom môže byť hospodársky subjekt - fyzická osoba, právnická osoba, ako aj skupina takýchto osôb, ktorá na trhu dodáva tovar, uskutočňuje stavebné práce alebo poskytuje službu, vystupujúcich voči verejnému obstarávateľovi spoločne. Skupina dodávateľov nemusí vytvoriť právnu formu, musí však stanoviť lídra skupiny dodávateľov. Všetci členovia takejto skupiny dodávateľov utvorenej na dodanie predmetu zákazky sú povinní udeliť plnomocenstvo jednému z členov skupiny dodávateľov konať v mene všetkých členov skupiny dodávateľov a prijímať pokyny v tomto verejnom obstarávaní ako aj konať v mene skupiny pre prípad prijatia ich ponuky, podpisu zmluvy a komunikácie/zodpovednosti v procese plnenia zmluvy. V prípade prijatia ponuky skupiny dodávateľov sa vyžaduje, aby skupina dodávateľov pred podpisom zmluvy uzatvorila a predložila verejnému obstarávateľovi zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne.

# predloženie ponuky a späťvzatie ponuky

* 1. Každý uchádzač môže vo verejnom obstarávaní predložiť iba jednu ponuku, buď samostatne sám za seba alebo ako člen skupiny dodávateľov, a to výlučne v písomnej forme – elektronicky, spôsobom určeným funkcionalitou elektronického prostriedku JOSEPHINE. Ak uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.
  2. Uchádzač predloží úplnú ponuku v určených komunikačných formátoch a určeným spôsobom tak, aby bola zabezpečená pred zmenou jej obsahu výlučne elektronicky, spôsobom určeným funkcionalitou elektronického prostriedku JOSEPHINE. Ponuka je vyhotovená elektronicky v zmysle § 49 ods. 1 písm. a) zákona a vložená do elektronického prostriedku JOSEPHINE umiestnenom na webovej adrese <https://josephine.proebiz.com/> .
  3. Verejný obstarávateľ vylúči uchádzača:

1. ak nedodržal určený spôsob komunikácie,
2. ak obsah jeho ponuky nie je možné sprístupniť,
3. ak nepredložil ponuku vo vyžadovanom formáte kódovania, ak je potrebný na ďalšie spracovanie   
   pri vyhodnocovaní ponúk, alebo
   1. Ponuka predložená v elektronickej podobe po uplynutí lehoty na predkladanie ponúk sa nesprístupní verejnému obstarávateľovi.
   2. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“)

# miesto a lehota na predkladanie ponuky

* 1. Lehotu na predkladanie ponúk verejný obstarávateľ stanovil v oznámení o vyhlásení verejného obstarávania.
  2. Uchádzači doručia svoje ponuky v lehote na predkladanie ponúk výlučne elektronicky, spôsobom určeným funkcionalitou elektronického prostriedku JOSEPHINE.

# lehota viazanosti ponuky

* 1. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie   
     od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom na 12 mesiacov od uplynutia lehoty na predkladanie ponúk.

**Časť V.**

**OTVÁRANIE PONÚK A HODNOTENIE PONÚK**

# otváranie ponúk

* 1. Otváranie ponúk sa uskutoční elektronicky. Prostredníctvom funkcionality elektronického prostriedku JOSEPHINE sa online sprístupnia ponuky všetkých uchádzačov, ktorí predložili ponuku v lehote na predkladanie ponúk a určeným spôsobom komunikácie, a to v čase uvedenom v oznámení o vyhlásení verejného obstarávania.
  2. Miestom „on-line“ sprístupnenia ponúk je webová adresa <https://josephine.proebiz.com/> a totožná záložka ako pri predkladaní ponúk
  3. Verejný obstarávateľ prostredníctvom funkcionality elektronického prostriedku JOSEPHINE na to určenej, umožní sprístupnenie ponúk všetkým uchádzačom, ktorí predložili ponuku určeným spôsobom komunikácie.
  4. Priebeh otvárania ponúk a rozsah sprístupňovaných informácií o predložených ponukách sa riadi zákonom.
  5. Verejný obstarávateľ najneskôr do piatich pracovných dní odo dňa otvárania ponúk pošle elektronicky, všetkým uchádzačom, ktorí predložili ponuky v lehote na predkladanie ponúk a určeným spôsobom komunikácie, zápisnicu z otvárania ponúk.

# elektronická aukcia

Nepoužije sa.

# hodnotenie ponúk a splnenia podmienok účasti

* 1. Hodnotenie ponúk a splnenia podmienok účasti sa realizuje v súlade so zákonom a SP.
  2. Verejný obstarávateľ rozhodol v súlade s ustanovením § 66 ods.7 písm. b) zákona, že vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti uchádzača, ktorý sa umiestnil na prvom mieste v poradí hodnotenia ponúk sa uskutoční po vyhodnotení ponúk na základe kritérií na vyhodnotenie ponúk.

**Časť VI.**

**INFORMÁCIE O ZMLUVE**

# typ zmluvy

* 1. Typ Zmluvy na poskytnutie predmetu zákazky: „Zmluva o dodávke systému a jeho implementácie“ s jedným uchádzačom.
  2. Podrobné vymedzenie zmluvných podmienok na dodanie požadovaného predmetu zákazky tvorí prílohu č. 3 týchto SP. Verejný obstarávateľ uzavrie s úspešným uchádzačom zmluvu, ktorej návrh je obsahom prílohy č. 3 týchto súťažných podkladov.

# uzavretie zmluvy

* 1. Proces uzatvárania zmluvy sa riadi ustanoveniami § 56 zákona.
  2. Úspešný uchádzač pred podpisom zmluvy, ktorá bude výsledkom tohto verejného obstarávania v rámci poskytnutia riadnej súčinnosti podľa § 56 ods. 8 zákona bude povinný:

1. uviesť údaje o všetkých známych subdodávateľoch, údaje o osobe oprávnenej konať   
   za subdodávateľa v rozsahu meno a priezvisko, adresa pobytu, dátum narodenia v súlade   
   so zákonom v prípade, že úspešný uchádzač/úspešní uchádzači zabezpečujú realizáciu predmetu zákazky subdodávateľmi,
2. v prípade skupiny dodávateľov – predložiť zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne v súlade s bodom 17. týchto SP,
   1. Verejný obstarávateľ nesmie uzavrieť zmluvu alebo rámcovú dohodu s
3. uchádzačom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, a nie je zapísaný v registri partnerov verejného sektora
4. uchádzačom, ktorého subdodávateľ alebo subdodávatelia podľa osobitného predpisu, majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora
5. uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je

1. prezident Slovenskej republiky,

2. člen vlády,

3. vedúci ústredného orgánu štátnej správy, ktorý nie je členom vlády,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, špeciálny prokurátor alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

13. predseda vyššieho územného celku,

1. uchádzačom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora majú v registri partnerov verejného sektora zapísaného konečného užívateľa výhod, ktorým je osoba podľa písmena c).
   1. Postup tohto verejného obstarávania, ktorý osobitne nie je upravený týmito SP, sa riadi príslušnými ustanoveniami zákona.

# Ochrana osobných údajov

* 1. Verejný obstarávateľ si dovoľuje upozorniť, že v priebehu predmetného verejného obstarávania dochádza k spracúvaniu osobných údajov dotknutých osôb v súlade s Nariadením GDPR a s vybranými ustanoveniami Zákona o ochrane osobných údajov.
  2. Verejný obstarávateľ si dovoľuje upozorniť uchádzačov, aby pri príprave ponúk a v priebehu verejného obstarávania dbali na povinnosti vyplývajúce z Nariadenia GDPR a zo Zákona o ochrane osobných údajov.

## Príloha č. 1 ku SP

## OPIS PREDMETU ZÁKAZKY – TECHNICKÁ ŠPECIFIKÁCIA

Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak sa technické špecifikácie odvolávajú na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, ak by tým dochádzalo k znevýhodneniu alebo k vylúčeniu určitých záujemcov alebo tovarov, obstarávateľská organizácia umožní v ponuke uchádzača nahradiť takýto výrobok ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené technológie a zariadenia určené, pričom dôkazné bremeno tejto skutočnosti je na uchádzačovi a preukáže to vo svojej ponuke. Pri výrobkoch a/alebo príslušenstvách konkrétnej značky, uchádzač môže predložiť aj ekvivalenty inej značky v rovnakej alebo vyššej kvalite, ak tým zabezpečí funkčnosť celku.

**Predmetom zákazky je dodávka a nasadenie systému pre automatizovanú detekciu a vyhodnocovanie bezpečnostných zraniteľností a sledovanie stavu, dostupnosti a výkonnosti infraštruktúry a aplikácií prevádzkovaných v prostredí DataCentra.**

V rámci zvyšovania úrovne kybernetickej bezpečnosti, dostupnosti a kvality prevádzkovaných aplikácií a v súvislosti s odporúčaniami z auditu Kybernetickej bezpečnosti plánuje verejný obstarávateľ zefektívniť súčasné procesy detekcie a vyhodnocovania bezpečnostných zraniteľností prevádzkovaných aplikácií, zlepšiť prioritizáciu ich riešenia a celkovo skrátiť dobu ich odstránenia a minimalizovať počty a znížiť trvanie výpadkov prevádzkovaných aplikácií.

Preto verejný obstarávateľ požaduje nasadenie komplexného nástroja na automatizovaný zber, analýzu a vyhodnocovanie bezpečnostných a prevádzkových parametrov infraštruktúry a aplikácií v reálnom čase.

**Detailná špecifikácia**

Verejný obstarávateľ požaduje aby predmetný Systém pre automatizovanú detekciu a vyhodnocovanie bezpečnostných zraniteľností a sledovanie stavu, dostupnosti a výkonnosti infraštruktúry mal nasledujúce parametre:

## Funkčné požiadavky

* Nástroj musí umožňovať automatickú detekciu zraniteľností v aplikačných komponentoch.
* Na detekciu zraniteľností musí nástroj využívať analýzu bežiaceho kódu aplikácie a nie statické skenovanie súborového systému.
* Musí zohľadňovať kontext aplikácie s detegovanou zraniteľnosťou a automaticky vyhodnocovať reálnu závažnosť hrozby na základe jej prístupnosti z internetu, prístupu k citlivým údajom v databázach a iných službách .
* Nástroj musí umožniť prioritizáciu detegovaných zraniteľností, nie len na základe štandardného CVSS skóre, ale na základe reálneho rizika vyplývajúceho zo skutočných aplikačných závislostí.
* Nástroj musí priebežne aktualizovať svoju databázu známych zraniteľností bez nutnosti nasadenia novej verzie.
* Nástroj musí umožnovať automatizovanú detekciu zraniteľností aplikácií na základe analýzy vykonávaného aplikačného kódu a automatické zisťovanie pokusov o útoky ako SQL a JNDI injection, command injection s možnosťou aktívneho blokovania pokusov o útok.
* Musí umožňovať spúšťanie automatických akcií a notifikácií po detekcii novej zraniteľnosti.
* Nástroj musí automaticky sledovať zmeny v prostredí a vytvárať aktuálnu mapu závislostí medzi komponentami na základe reálnej komunikácie medzi nimi.
* Riešenie musí poskytovať nástroje na štatistickú analýzu zozbieraných dát a možnosť vytvárania vlastných reportov a dashboardov.
* Nástroj musí automaticky zbierať a monitorovať detailné informácie o aplikáciách a infraštruktúre (metriky, logy, transakcie) - od virtualizácie, OS, procesov, služieb až po webovú vrstvu aplikácie.
* Poskytuje detailný monitoring aplikačnej vrstvy, vrátane metrík, logov a tracingu aplikačných volaní.
* Nástroj musí automaticky vytvárať baselines pre kľúčové metriky na základe reálneho využívania aplikácií a komponentov.
* Systém musí kontinuálne analyzovať a vyhodnocovať zbierané dáta a automaticky – s využitím prvkov umelej inteligencie - identifikovať chyby a odchýlky od štandardného správania, bez nutnosti manuálnej konfigurácie prahových hodnôt
* Systém musí byť schopný automaticky korelovať chyby a identifikovať príčinu aplikačných problémov a chýb
* Systém musí umožňovať monitorovanie webových aplikácií priamo z prehliadača používateľov aplikácií, bez potreby manuálnej úpravy web aplikácií alebo inštalácie dodatočných SW komponentov na klientske stanice
* Systém musí poskytovať prostriedky na syntetický monitoring – simulovanie transakcií používateľov.

## Nefunkčné požiadavky

* Detekcia zraniteľností v aplikáciách musí podporovať minimálne technológie prevádzkované v prostredí obstarávateľa PHP, Java, .NET.
* Nástroj a všetky jeho komponenty musia byť prevádzkované lokálne, na virtuálnej infraštruktúre Obstarávateľa bez funkčnej závislosti na externých službách
* Požadujeme transparentné nasadenie do prostredia - automatický zber údajov pre potreby monitorovania aplikácií a ich transakcií bez nutnosti zásahu do ich konfigurácie a/alebo aplikačného kódu
* Nástroj musí podporovať automatizovanú inštaláciu a aktualizáciu serverových komponentov ako aj monitorovacích agentov/sond v prostredí Obstarávateľa
* Sieťová komunikácia v rámci komponentov riešenia musí prebiehať prostredníctvom vopred definovaných sieťových prestupov (ip adresy a statické porty)
* Systém musí poskytovať plnohodnotný prístup do používateľského rozhrania prostredníctvom webového prehliadača.
* Riešenie musí umožňovať sledovanie aplikácií nasadených na tradičných ako aj na moderných, kontajnerizačných platformách (Kubernetes, Openshift, Docker…)
* Systém musí umožňovať sledovanie aplikácií v kontajneroch bez potreby úpravy image

## Rozsah plnenia

Požadujeme nasadenie nástroja na existujúcu aplikačnú infraštruktúru na podporné a prevádzkované aplikácie (RVO, ITMS, RRP, ROPK, RÚZ, CEM, CSRU a ďalších 10 systémov a aplikácií…), ako aj zahrnutie nových a plánovaných aplikácií a systémov (CRU, nové RVO, TABAK...).

V rámci dodávky požadujeme dodanie licencií vrátane podpory výrobcu na obdobie 36 mesiacov (prípustný je aj perpetuálny aj subskripčný model). V prípade perpetuálneho modelu, požadujeme systémovú podporu počas doby 36 mesiacov.

V prípade subskripčného modelu, ponuka musí obsahovať návrh licenčného modelu, konkrétne typy a počty licencií, ktoré zohľadňujú vyššie uvedené požiadavky (funkčné požiadavky a nefunkčné požiadavky). Nacenenie uchádzač uvedie v návrhu na plnenie kritérií v položke „prevádzka, podpora a údržba“.

Na účely tohto textu sa pod prevádzkou, podporou a údržbou počas 36 mesiacov rozumie udržiavanie dodaného systému podľa požiadaviek a v súlade s nimi, updaty a upgrady podľa ostatných (aktuálnych) špecifikácií od výrobcu, opravu zraniteľností a dodržiavanie dostupnosti podľa požiadaviek počas celej doby nasadenia.

Celkové systémové zdroje prostredí, ktoré majú byť pokryté v cieľovom stave sú nasledovné:

|  |  |  |
| --- | --- | --- |
| **Počet serverov** | **Počet CPU Celkom** | **RAM Celkom [GB]** |
| 115 | 460 | 1040 |

Súčasťou dodávky musí byť aj základná inštalácia a konfigurácia riešenia, jeho nasadenie do prostredia obstarávateľa a základné zaškolenie vybraných zástupcov obstarávateľa. V rámci dodávky systému požadujeme vykonať nasledovné činnosti:

1. **Analýza a dizajn –** v rámci analýzy a dizajnu požadujeme vykonať analýzu existujúceho aplikačného prostredia, ktoré má byť pokryté nástrojom na monitoring a detekciu zraniteľnosti a návrh cieľového stavu nasadenia.
2. **Implementácia –** v rámci implementácie požadujeme dodať inštaláciu serverových komponentov a poskytnutie potrebnej súčinnosti zástupcom obstarávateľa pri nasadzovaní nástroja na uvedené prostredie. Následne požadujeme vykonanie konfigurácie monitoringu, vytvorenie a prispôsobenie reportov, dashboardov a prispôsobenie notifikačných pravidiel podľa požiadaviek zástupcov obstarávateľa.
3. **Dokumentácia** – v rámci realizácie požadujeme dodanie nasledujúcich dokumentov:
   1. Systémová architektúra – logická a fyzická architektúra vrátane dokumentácie skutočného vyhotovenia v prostredí obstarávateľa
   2. Prevádzková dokumentácia – príručka pre administrátora systému popisujúca základné prevádzkové postupy vrátane kontroly stavu, vypnutia a zapnutia systému, spôsob zálohovania a postup obnovy systému, umiestnenie logov.
   3. Inštalačná a konfiguračná príručka – detailný postup inštalácie jednotlivých komponentov riešenia a inštalácie agentov na monitorované systémy, ako aj popis konfigurácie v prostredí obstarávateľa.
4. **Školenie –** požadujeme vykonanie zaškolenia používateľov a obslužného personálu v rozsahu:
5. Používateľské školenie – 3 ľudia
6. Administrátorské školenie – 2 ľudia

**Ďalšie požiadavky na predmet:**

* požadujeme monitorovať minimálne milión unikátnych používateľských web sessions za rok
* požadovaný počet externých metrík je minimálne 3500 za rok.

Verejný obstarávateľ požaduje, aby uchádzač vo svojej ponuke uviedol, aký systém ponúka, opíše jeho fungovanie, pričom z toho musí vyplývať, že vyhovuje **všetkým** požiadavkám na predmet. Ak navrhne krabicové riešenie, uvedie, ktoré požiadavky krabicový softvér priamo ponúka a ktoré bude musieť vytvoriť/doplniť (vytvoriť dielo).

**Uchádzač musí prehlásiť, že je oprávnený využívať, predávať, resp. distribuovať krabicovú verziu softvéru, ktorý plánuje použiť a taktiež je oprávnený a schopný realizovať úpravy (customizovať) takýto softvér pre účely klientskych požiadaviek.**

## Príloha č. 2 ku SP

## ŠTRUKTÚROVANÝ ROZPOČET CENY

|  |  |  |  |
| --- | --- | --- | --- |
| **Popis** | **Navrhovaný počet človekodní** | **Jednotková cena za človekodeň v € bez DPH** | **Celková cena v € bez DPH** |
| Analýza a dizajn |  |  |  |
| Implementácia |  |  |  |
| Dokumentácia |  |  |  |
| Školenie |  |  |  |

|  |  |
| --- | --- |
| **Popis** | **Navrhovaná cena v € bez DPH** |
| Cena za prevádzku, podporu a údržbu počas 36 mesiacov (3 roky) |  |

|  |  |
| --- | --- |
| **Cena celkom bez DPH za celý predmet zákazky (súčet všetkých položiek)** |  |
| **Cena celkom s DPH za celý predmet zákazky (súčet všetkých položiek)** |  |

## Príloha č. 3 ku SP

Č. ZMLUVY: …………

**Zmluva**

**o dodávke systému a jeho implementácie**

uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade s § 83 zákona č. 343/2015 Z. z. o verejnom obstarávaní v znení neskorších predpisov,

(ďalej len **„Zmluva“**)

medzi

**Čl. I**

**Zmluvné strany**

Názov: **Datacentrum,** rozpočtová organizácia zriadená na základe zriaďovacej listiny

Sídlo: Cintorínska 5, 814 88 Bratislava

IČO: 00151564

DIČ: 2020845079

Zastúpená: Ing. Tibor Tarábek, riaditeľ

Bankové spojenie (názov banky):

Číslo účtu:

Kód banky:

IBAN/SWIFT:

(ďalej ako „**Objednávateľ**“)

a

Obchodné meno: **[poskytovateľ]**

Sídlo: [sídlo]

IČO: [●]

IČ DPH: [●]

Osoba oprávnená konať: [●]

Registrácia: Obchodný register Okresného súdu [●], oddiel [●], vložka č.: [●]

Bankové spojenie (názov banky): [●]

Číslo účtu: [●]

Kód banky: [●]

IBAN/SWIFT: [●]

(ďalej ako „**Poskytovateľ“**)

(ďalej Objednávateľ a Poskytovateľ spolu len „**Zmluvné strany**“)

**Čl. II**

**Predmet zmluvy**

1. Objednávateľ vyhlásil verejné obstarávanie prostredníctvom postupu verejnej súťaže s predmetom nadlimitnej zákazky *„Dodávka a nasadenie systému pre automatizovanú detekciu a vyhodnocovanie bezpečnostných zraniteľností“*, ktoré bolo vyhlásené oznámením o vyhlásení verejného obstarávania uverejneným vo Vestníku verejného obstarávania č. [ ] dňa [ ] pod značkou [ ], (ďalej ako „Verejné obstarávanie“). Výsledkom Verejného obstarávania je táto Zmluva, ktorej predmetom je úprava vzájomných práv a povinností medzi Objednávateľom a Poskytovateľom po dobu právnej záväznosti tejto Zmluvy pri poskytovaní služieb a tovarov uvedených v ods. 2 a ods. 3 tohto článku tejto Zmluvy.

2. Poskytovateľ sa zaväzuje riadne a za podmienok a spôsobom určeným v tejto Zmluve poskytnúť Objednávateľovi tovary a implementačné služby spojené s dodaním zákazky, uvedenej v bode 1 v prostredí Datacentra (ďalej aj ako „dodanie“), ktoré zahŕňajú najmä nasledovné v súlade s prílohami k tejto zmluve:

1. analýza a dizajn existujúceho a navrhovaného aplikačného prostredia,
2. implementáciu serverových komponentov a nasadenie nástroja vrátane súvisiacich úkonov,
3. dodanie súvisiacej dokumentácie,
4. dodanie školenia

(ďalej tovar a činnosti uvedené pod písm. a) až b) spolu len „**implementačné** **služby**“).

3. Bližšia definícia služieb sa nachádza v Prílohe č. 1 “Opis predmetu zákazky”. Ďalej sa implementačné služby a rámcové služby spoločne uvádzajú už len ako “**služby**”.

4. Objednávateľ sa zaväzuje poskytnúť Poskytovateľovi pri poskytnutí služieb nevyhnutnú súčinnosť; riadne a včas poskytnuté služby prevziať a za riadne a včas poskytnuté služby podľa tohto článku tejto Zmluvy zaplatiť dohodnutú cenu v zmysle a za podmienok uvedených v tejto Zmluve.

**Čl. III**

**Spôsob, miesto, termín a čas poskytnutia služieb**

1. Zmluvné strany sa výslovne dohodli, že miestom dodania služieb je infraštruktúra Objednávateľa v meste Bratislava, termín dodania je do 3 mesiacov odo dňa účinnosti tejto zmluvy.

2. Poskytovateľ sa zaväzuje zhotoviť jednotlivé časti implementačných služieb na základe dohodnutého časového harmonogramu do 3 mesiacov od podpisu Zmluvy.

3. Poskytovateľ je pri poskytovaní služieb v zmysle a za podmienok uvedených v tejto Zmluve viazaný v dohodnutom rozsahu pokynmi Objednávateľa. Poskytovateľ je povinný upozorniť Objednávateľa bez zbytočného odkladu na nevhodnú povahu pokynov daných mu Objednávateľom, ak Poskytovateľ mohol túto nevhodnosť zistiť pri vynaložení odbornej starostlivosti.

4. Objednávateľ je oprávnený vykonať priebežne kontrolu plnenia povinností Poskytovateľa riadne poskytnúť služby, v prípade zistenia chybne vykonávaných služieb môže Objednávateľ požadovať od Poskytovateľa, aby zistené nedostatky odstránil okamžite, pričom Poskytovateľ sa zaväzuje takto reklamované nedostatky poskytovaných služieb okamžite odstrániť.

5. Zmluvné strany sa zaväzujú písomne si oznamovať všetky skutočnosti, ovplyvňujúce poskytovanie služieb po stránke obsahovej a termínovej.

6. Nedodržanie záväzku Poskytovateľa poskytnúť služby dohodnutým spôsobom, v dohodnutom množstve, kvalite, mieste, termíne a čase budú Zmluvné strany považovať za podstatné porušenie tejto Zmluvy (v zmysle ust. § 345 Obchodného zákonníka).

7. Ak sa budú na strane Poskytovateľa ako Zmluvnej strany podieľať viaceré subjekty, práva z tejto Zmluvy voči Objednávateľovi môže uplatňovať výlučne vedúci Poskytovateľ [ ], IČO: [ ]. Vedúci Poskytovateľ bude vo vzťahu k Objednávateľovi zodpovedať za fakturáciu, poskytovanie častí služieb vrátane všetkých a akýchkoľvek úkonov týkajúcich sa plnenia z tejto Zmluvy. Subjekty na strane Poskytovateľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy.

**Čl. IV**

**Cena a platobné podmienky**

1. Zmluvné strany sa výslovne dohodli, že celková maximálna súhrnná výška ceny za služby poskytnuté v rozsahu uvedenom v článku II ods. 2 tejto Zmluvy po celú dobu právnej záväznosti tejto Zmluvy nemôže presiahnuť Objednávateľom stanovený finančný limit, t.j. sumu vo výške xxxxx,- EUR vrátane DPH, pričom táto cena zodpovedá ponuke Poskytovateľa vo Verejnom obstarávaní.

2. Akceptácia dodaných služieb sa môže zrealizovať aj po ucelených celkoch a jej výsledkom je Akceptačný protokol podpísaný Poskytovateľom a potvrdený oprávnenou osobou Objednávateľa. Akceptačný protokol musí obsahovať miesto a dátum plnenia, názov a popis akceptovanej služby, resp. dokumentu a pracovné výkazy obsahujúce podrobný popis poskytnutých služieb a počet hodín poskytovania služieb. Za ucelený celok sa považuje aj ukončený mesiac prevádzky, podpory a údržby.

3. Poskytovateľ je oprávnený najskôr do 5 dní po dni riadneho a včasného poskytnutia služieb v rozsahu uceleného celku služieb uvedených v článku II ods. 2 vyhotoviť faktúru za poskytnuté služby. Faktúra musí obsahovať náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry vystavenej Poskytovateľom musí byť Akceptačný protokol.

4. Objednávateľ môže vyžadovať, aby súčasťou akceptačného protokolu boli pracovné výkazy a iné formálne náležitosti potrebné pre splnenie eurofondových pravidiel.

5. Zmluvné strany sa výslovne dohodli, že cena za služby poskytnuté v rozsahu uvedenom v článku II. ods. 2 tejto Zmluvy je stanovená v súlade so zákonom Národnej rady Slovenskej republiky č. 18/1996 Z.z. o cenách v znení neskorších predpisov a s vyhláškou Ministerstva financií Slovenskej republiky č. 87/1996 Z .z., ktorou sa vykonáva zákon Národnej rady Slovenskej republiky a je v tabuľke v tomto článku uvedená za dodávku v zmysle popisu. Špecifikácia ceny zodpovedá ponuke Poskytovateľa vo Verejnom obstarávaní (Príloha č. 5 súťažných podkladov – návrh na plnenie kritéria na vyhodnotenie ponúk). Ak vyjde najavo, že Poskytovateľom odhadnutý počet človekodní nie je postačujúci pre implementáciu a nedôjde ku zmenám na strane Objednávateľa v oblasti systémových zdrojov, za nesprávne odhadnuté človekodni zodpovedá Poskytovateľ a je povinný ich zrealizovať na vlastný účet:

|  |  |  |  |
| --- | --- | --- | --- |
| **Popis** | **Navrhovaný počet človekodní** | **Jednotková cena za človekodeň v € bez DPH** | **Celková cena v € bez DPH** |
| Analýza a dizajn |  |  |  |
| Implementácia |  |  |  |
| Dokumentácia |  |  |  |
| Školenie |  |  |  |

|  |  |
| --- | --- |
| **Popis** | **Navrhovaná cena v € bez DPH** |
| Cena za prevádzku, podporu a údržbu počas 36 mesiacov (3 roky) |  |

6. V dohodnutej cene za poskytnuté služby sú zahrnuté všetky náklady Poskytovateľa a jeho subdodávateľov súvisiace s riadnym a včasným poskytnutím služieb podľa tejto Zmluvy, a to vrátane licenčných nákladov, ktoré vzniknú Poskytovateľovi, prípadne jeho subdodávateľom v súvislosti s poskytovaním služieb podľa tejto Zmluvy. Poskytovateľ vyhlasuje, že takto dohodnutá cena zahŕňa všetky jeho predpokladané náklady a primeraný zisk.

7. Platbu vykoná Objednávateľ za preukázateľne riadne a včas dodané služby na základe riadne vystavenej faktúry do 60 dní odo dňa jej riadneho doručenia Objednávateľovi na jeho korešpondenčnú adresu. V prípade, že splatnosť pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň.

8. Pre účely tejto Zmluvy sa za dátum úhrady faktúry zo strany Objednávateľa považuje dátum odpísania platenej sumy z účtu Objednávateľa v jeho banke.

9. V prípade, že faktúra nebude obsahovať všetky náležitosti daňového dokladu a/alebo jej súčasťou nebude akceptačný protokol, riadne potvrdený oprávnenou osobou Objednávateľa, Objednávateľ má právo vrátiť faktúru Poskytovateľovi na opravu alebo doplnenie. V takom prípade začne nová 60 - dňová lehota splatnosti faktúry plynúť po doručení opravenej alebo doplnenej faktúry.

10. Úhrada faktúr bude realizovaná výhradne formou bezhotovostného platobného styku prevodným príkazom prostredníctvom finančného ústavu Objednávateľa na základe faktúr vystavených Poskytovateľom.

11. Zmluvné strany sa dohodli, že na vykonanie služieb v zmysle a za podmienok uvedených v tejto Zmluve Objednávateľ neposkytne Poskytovateľovi žiadny preddavok ani zálohové platby.

12. Zmluvné strany sa výslovne dohodli, že Poskytovateľ nie je oprávnený bez predchádzajúceho písomného súhlasu Objednávateľa postúpiť na tretiu osobou a ani založiť akékoľvek svoje pohľadávky vzniknuté na základe alebo súvislosti s touto Zmluvou alebo plnením záväzkov podľa tejto Zmluvy.

**Čl. V**

**Práva a povinnosti zmluvných strán**

1. Objednávateľ sa zaväzuje:

* zabezpečiť Poskytovateľovi všetky prípadné relevantné legislatívne, metodické, koncepčné, dokumentačné, normatívne a ďalšie nevyhnutné materiály týkajúce sa poskytnutia služieb, ak bude Objednávateľ takými informáciami disponovať a Poskytovateľ ich bude potrebovať k poskytnutiu služieb, to však len za predpokladu, že Poskytovateľ nemá k takýmto materiálom sám prístup a len v rozsahu, v akom si tento prístup nevie Poskytovateľ zabezpečiť sám,
* poskytnúť včasné a kompletné informácie a podklady na zabezpečenie poskytnutia služieb v zmysle a za podmienok uvedených v tejto Zmluve.
* poskytnúť dáta potrebné pre riadne poskytnutie služieb v zmysle a za podmienok uvedených v tejto Zmluve,
* informovať Poskytovateľa o všetkých skutočnostiach, ktoré sú významné pre splnenie povinností zmluvných strán podľa tejto Zmluvy, najmä o skutočnostiach, ktoré môžu byť významné pre rozhodovanie Poskytovateľa v súvislosti s poskytnutím služieb podľa tejto Zmluvy a/alebo o dôvodoch, ktoré Objednávateľovi bránia riadne a včas splniť svoje povinnosti podľa tejto Zmluvy, a to bez zbytočného odkladu odo dňa, keď sa o nich Objednávateľ dozvedel.

2. Poskytovateľ sa zaväzuje:

* poskytovať služby na kvalitnej a profesionálnej úrovni v zmysle a za podmienok uvedených v tejto Zmluve,
* poskytnúť služby riadne a včas, s odbornou starostlivosťou, v požadovanej kvalite, v súlade s požiadavkami všeobecne záväzných právnych predpisov platných v SR, ktoré sa na poskytované služby vzťahujú a v zmysle a z a podmienok dohodnutých v tejto Zmluve,
* pri zariaďovaní požadovanej služby konať s potrebnou odbornou starostlivosťou podľa pokynov Objednávateľa,
* chrániť záujmy Objednávateľa súvisiace s poskytovaním služieb, podľa tejto Zmluvy a oznámiť mu bezodkladne všetky okolnosti, ktoré môžu mať vplyv na zmenu jeho príkazov, resp. požiadaviek,
* pri poskytovaní služieb dbať na záujmy a dobré meno Objednávateľa a konať v súlade so záujmami Objednávateľa, ktoré sú mu známe,
* dbať na to, aby jeho činnosť podľa tejto Zmluvy bola maximálne účelná a hospodárna,
* bezodkladne po zistení písomne upovedomiť Objednávateľa o všetkých prekážkach poskytovania služieb a navrhnúť mu možnosti odstránenia týchto prekážok a ak ich nie je možné odstrániť, navrhnúť zmenu služieb,
* dodržiavať všetky pokyny Objednávateľa k poskytovaniu služieb a na požiadane informovať Objednávateľa o priebehu poskytovania služieb podľa tejto Zmluvy,
* informovať Objednávateľa o všetkých skutočnostiach, ktoré sú významné pre splnenie povinností zmluvných strán podľa tejto Zmluvy, najmä o skutočnostiach, ktoré môžu byť významné pre rozhodovanie Objednávateľa v súvislosti s touto Zmluvou a/alebo o dôvodoch, ktoré Poskytovateľovi bránia riadne a včas splniť si svoje povinnosti podľa tejto Zmluvy, a to bez zbytočného odkladu odo dňa, keď sa o nich Poskytovateľ dozvedel,
* bez zbytočného odkladu písomne upozorniť Objednávateľa na nevhodnú povahu pokynov a/alebo podkladov poskytnutých mu Objednávateľom, ak mohol túto nevhodnosť zistiť pri vynaložení odbornej starostlivosti. V prípade nevhodných pokynov prerušiť dodávku služieb alebo ich častí, až do doby odstránenia alebo nahradenia nesprávnych alebo nevhodných pokynov alebo do písomného potvrdenia Objednávateľa, že na svojich pokynoch trvá;
* neodkladne písomne informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné zhotovenie služieb,
* niesť zodpovednosť za vzniknutú škodu spôsobenú Objednávateľovi porušením svojich povinností vyplývajúcich z tejto Zmluvy a/alebo právnych predpisov,
* zodpovedať za to, že služby neobsahujú žiadne Objednávateľom nevyžiadané alebo neschválené funkcie a vlastnosti,
* poskytnúť oprávnenej osobe Objednávateľa alebo inej poverenej osobe Objednávateľa informáciu o stave plnenia Zmluvy alebo informáciu súvisiacu s plnením na základe žiadosti Objednávateľa (e-mailom, prostredníctvom informačného systému pre správu požiadaviek), lehota na vybavenie takejto písomnej požiadavky je maximálne 5 kalendárnych dní,
* podávať Objednávateľovi „Správy o plnení“ a zároveň sa zaväzuje, že pri plnení záväzkov podľa tejto Zmluvy bude bez zbytočného odkladu prerokúvať s Objednávateľom všetky otázky, ktoré by mohli negatívne ovplyvniť plnenie predmetu Zmluvy.
* zabezpečiť vedenie pracovných výkazov a zabezpečiť, aby aj jeho subdodávatelia priebežne viedli pracovné výkazy (okrem prípadov uvedených v tejto Zmluve) a bezodkladne ich poskytnúť na požiadanie,
* strpieť výkon kontroly/auditu súvisiaceho s plnením podľa tejto Zmluvy kedykoľvek počas platnosti a účinnosti Zmluvy o poskytnutí nenávratného finančného príspevku č. .............. uzatvorenej dňa ............ Objednávateľom ako prijímateľom nenávratného finančného príspevku a ktorej znenie je dostupné na ............. (ďalej aj len „Zmluva o poskytnutí NFP“), a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov (ďalej ako „zákon č. 357/2015 Z. z.“) a vyššie uvedenej Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť,
* poskytnúť Objednávateľovi a jemu nadriadeným orgánom plnú súčinnosť pri riešení bezpečnostného incidentu a vyšetrovaní bezpečnostnej udalosti, ktoré súvisia s plnením tejto Zmluvy alebo jej predmetom,
* zabezpečiť súlad dodávaných služieb so zákonom č. 95/2019 Z. z., o informačných technológiách vo verejnej správe a o zmene a doplnení niektorých zákonov, v znení neskorších predpisov,
* zabezpečiť súlad dodávaných služieb so zákonom č. 69/2018 Z. z., o kybernetickej bezpečnosti a o zmene a doplnení niektorých zákonov, v znení neskorších predpisov,
* zabezpečiť súlad dodávaných služieb so zákonom č. 305/2013 Z. z., o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o eGovernmente) v znení neskorších predpisov,
* dodržiavať ustanovenia a riadiť sa pri poskytovaní služieb:
  1. Vyhláškou č.85/2020 Z.z. o riadení projektov,
  2. Vyhláškou č.78/2020 Z.z. o štandardoch pre ITVS,
  3. Vyhláškou č. 179/2020 Z.z., ktorou sa upravuje spôsob kategorizácie a obsah bezpečnostných opatrení ITVS,
  4. Vyhláškou č. 362/2018 Z.z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení.

3. Poskytovateľ v celom rozsahu zodpovedá za škodu spôsobenú na zdraví, živote osôb a za škodu na majetku na strane Objednávateľa, ktorá vznikla v dôsledku porušenia povinností Poskytovateľa vyplývajúce pre neho z tejto Zmluvy alebo všeobecne záväzných právnych predpisov platných v SR.

**Čl. VI**

**Reklamačné podmienky**

1. Poskytovateľ zodpovedá za akékoľvek vady, ktoré má predmet plnenia podľa tejto zmluvy v čase jeho odovzdania Objednávateľovi a počas záručnej doby.

2. Poskytovateľ poskytuje Objednávateľovi záruku na poskytnuté služby v rozsahu 12 mesiacov. Záruka začína plynúť pre každé čiastkové plnenie osobitne, a to dňom riadneho vykonania služby a zároveň riadne potvrdeného akceptačného protokolu oprávneným zástupcom Objednávateľa.

3. Objednávateľ sa zaväzuje, že prípadnú reklamáciu zistených nedostatkov poskytnutej služby uplatní písomnou formou u Poskytovateľa.

4. Zároveň sa Zmluvné strany výslovne dohodli, že všetky zistené nedostatky sa prednostne riešia okamžite, a to na náklady Poskytovateľa. V prípade nedostatkov pri poskytovaní služieb, ktoré Poskytovateľ neodstránil okamžite, má Objednávateľ nárok na primeranú zľavu z ceny za poskytnuté služby, pričom za primeranú sa považuje percento alikvotne k nedostatku plnenia, najmenej však 5 až 10 percent.

**Čl. VII**

**Sankcie**

1. V prípade, že Poskytovateľ nedodrží termín a čas poskytnutia služieb podľa tejto zmluvy, môže si Objednávateľ uplatniť voči Poskytovateľovi zmluvnú pokutu vo výške 0,5 % z ceny uvedenej v článku IV ods. 1 tejto Zmluvy za poskytnuté služby za každý aj začatý deň omeškania. Zaplatením zmluvnej pokuty nie je dotknutý nárok Objednávateľa na náhradu škody, pričom zmluvná pokuta sa nezapočítava na úhradu škody, ktorá by Objednávateľovi vznikla porušením zmluvných povinností Poskytovateľa.

2. V prípade omeškania Objednávateľa s úhradou faktúry môže si Poskytovateľ uplatniť voči Objednávateľovi zmluvnú pokutu vo výške 0,05 % z fakturovanej ceny za poskytnuté služby za každý aj začatý deň omeškania.

**Čl. VIII**

**Doba trvania zmluvy**

1. Táto Zmluva sa uzatvára na dobu určitú, a to na obdobie 36 mesiacov odo dňa nadobudnutia účinnosti tejto Zmluvy.

2. Táto Zmluva zaniká:

a) uplynutím času, na ktorý bola uzatvorená,

b) písomnou dohodou zmluvných strán,

c) odstúpením od Zmluvy,

pričom každá zo Zmluvných strán je oprávnená odstúpiť od tejto Zmluvy pri podstatnom porušení zmluvnej povinnosti druhou Zmluvnou stranou (napr. vyúčtovanie vyššej ceny za poskytnuté služby ako je dohodnutá, nedodržanie záväzku Poskytovateľa poskytnúť služby dohodnutým spôsobom, v dohodnutom množstve, kvalite, mieste, termíne a čase a pod.) alebo keď sa pre druhú Zmluvnú stranu stalo splnenie podstatných zmluvných povinností úplne nemožným. V prípade odstúpenia od Zmluvy sa Zmluvné strany dohodli, že si už poskytnuté plnenia nebudú vracať.

3. Objednávateľ je oprávnený odstúpiť od Zmluvy bez akýchkoľvek sankcií v prípade, ak boli zo strany riadiaceho orgánu identifikované zistenia porušenia zákona o verejnom obstarávaní, ktoré mali alebo mohli mať vplyv na výsledok zadávania zákazky, a to v rámci finančnej kontroly podľa zákona č. 357/2015 Z. z. o finančnej kontrole a audite a zmene a doplnení niektorých zákonov.

**Čl. IX**

**Mlčanlivosť**

1. Zmluvné strany sa výslovne dohodli, že za **dôverné informácie** sa považujú:

- všetky informácie, ktoré Objednávateľ o svojej činnosti a zámeroch pred podpisom tejto Zmluvy i do budúcnosti poskytne Poskytovateľovi vo forme písomnej alebo ústnej resp. technickými prostriedkami a výslovne ich označí ako „**dôverné**";

- všetky informácie a akékoľvek údaje týkajúce sa činnosti Objednávateľa, jeho štruktúry, hospodárskych výsledkoch, finančné, štatistické, daňové a účtovné informácie, informácie o jeho majetku, aktívach a pasívach, pohľadávkach a záväzkoch, informácie o jeho technickom a programovom vybavení, o informačných technológiách a informačnom systémeObjednávateľa, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva, dodávateľských a odberateľských vzťahov Objednávateľa, ako aj osobné údaje, ktoré by mohol Poskytovateľ v mene Objednávateľa spracovávať (alebo má akúkoľvek možnosť prístupu k nim) (ďalej len „**Dôverné informácie**“).

2. Dôvernými informáciami nie sú a/alebo prestávajú byť:

- informácie, ktoré boli v dobe, kedy boli Poskytovateľovi poskytnuté, verejne známe,

- informácie, ktoré sa stanú verejne známymi po tom, ako boli Poskytovateľovi poskytnuté, s výnimkou prípadov, kedy sa tieto informácie, stanú verejne známymi v dôsledku porušenia záväzku mlčanlivosti Poskytovateľa podľa tejto Zmluvy,

- informácie, ktoré boli Poskytovateľovi preukázateľne známe pred ich poskytnutím, za predpokladu, že nemali charakter dôverných informácií,

- informácie, ktoré je Poskytovateľ povinný oznamovať oprávneným osobám na základe všeobecne záväzných právnych predpisov platných v SR a

- informácie, ktoré boli preukázateľne vytvorené, vyvinuté či získané samostatne Poskytovateľom, od tretej strany, ktorá ich legitímne získala alebo vyvinula a ktorá nie je viazaná povinnosťou mlčanlivosti ohľadne nich.

3. Poskytovateľ sa zaväzuje, že ak sa v súvislosti so spoluprácou s Objednávateľom, a to v procese prípravy, realizácie a dodania predmetu tejto Zmluvy zamestnanci Poskytovateľa:

- dostanú do styku s Dôvernými informáciami, bude Poskytovateľ a jeho zamestnanci o týchto informáciách zachovávať mlčanlivosť a chrániť ich. Poskytovateľ sa zároveň zaväzuje, že obmedzí šírenie Dôverných informácií výlučne na tých zamestnancov, ktorí sa musia priamo zúčastniť na vzájomnej spolupráci s Objednávateľom, pričom Poskytovateľ zaviaže týchto zamestnancov k nakladaniu s týmito informáciami ako s Dôvernými informáciami, a to aspoň v rozsahu stanovenom v tomto článku tejto Zmluvy;

- dostanú do styku s osobnými údajmi fyzických osôb v súlade so zák. č. 18/2018 Z. z. o ochrane osobných údajov (ďalej len „**zákon o ochrane osobných údajov“**) a Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „**GDPR**"), Poskytovateľ bude v plnom rozsahu dodržiavať a aplikovať ustanovenia zákona a GDPR o ochrane osobných údajov, prijme a vykoná všetky opatrenia, aby nedošlo k prípadnému neoprávnenému alebo náhodnému prístupu k týmto osobným údajom, k ich zmene, zničeniu alebo strate, neoprávneným prenosom, a/alebo k inému neoprávnenému spracovaniu, ako aj k ich prípadnému inému zneužitiu. V prípade porušenia týchto povinnosti zo strany zamestnancov Poskytovateľa nesie Poskytovateľ zodpovednosť v plnom rozsahu. Poskytovateľ prehlasuje a potvrdzuje, že bol zo strany Objednávateľa ku dňu podpisu tejto Zmluvy poučený o právach a povinnostiach ustanovených zákonom o ochrane osobných údajov a GDPR a o zodpovednosti za jeho porušenie a zaväzuje sa dodržiavať a rešpektovať povinnosti vyplývajúce mu zo zákona o ochrane osobných údajov, GDPR ako aj z usmernení a pravidiel vykonávaných Objednávateľom za účelom zabezpečenia ochrany osobných údajov fyzických osôb.

4. Poskytovateľ si je vedomý skutočnosti, že je oprávnený poskytnúť Dôverné informácie akejkoľvek tretej osobe (vrátane zamestnancov Poskytovateľa, ktorí sa nemusia priamo zúčastniť na vzájomnej spolupráci s Objednávateľom a pridružených osôb (dcérskych, sesterských či matky) s výnimkou osôb podľa ods. 5 tohto článku tejto Zmluvy **výhradne s predchádzajúcim písomným súhlasom Objednávateľa** a že tento súhlas je vždy viazaný na povinnosť Poskytovateľa zaviazať túto tretiu osobu, aby nakladala s Dôvernými informáciami ako s dôvernými aspoň v rozsahu stanovenom v tomto článku tejto Zmluvy.

5. Poskytovateľ berie na vedomie, že nie je oprávnený **bez predchádzajúceho písomného súhlasu Objednávateľa Dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely tejto Zmluvy**, **a to ani po ukončení platnosti a účinnosti tejto Zmluvy**, s výnimkou prípadu ich poskytnutia, odovzdania, oznámenia alebo sprístupnenia:

- svojím odborným poradcom (vrátane právnych, účtovných, daňových a iných poradcov, alebo audítorov), ktorí sú buď viazaní všeobecnou profesionálnou povinnosťou mlčanlivosti stanovenou alebo uloženou zákonom alebo sú povinní zachovávať mlčanlivosť na základe písomnej dohody s Poskytovateľom,

- svojím subdodávateľom, ak sa subdodávateľ podieľa na plnení Zmluvy, a ak je to potrebné pre účely plnenia povinností podľa Zmluvy, pričom subdodávateľ musí byť viazaný (na základe zmluvného vzťahu medzi ním a Poskytovateľom) minimálne rovnakým rozsahom povinností vo vzťahu k ochrane Dôverných informácií, ako sú viazané zmluvné strany podľa tohto článku tejto Zmluvy,

- oprávnenej osobe na základe povinnosti ustanovenej zákonom, rozhodnutím súdu, prokuratúry, alebo na ich základe, alebo rozhodnutím iného oprávneného orgánu verejnej moci v medziach ich právomoci, pričom v tomto prípade Poskytovateľ bezodkladne doručí Objednávateľovi písomné oznámenie o tejto skutočnosti ešte pred sprístupnením týchto Dôverných informácií.

6. Poskytovateľ si je vedomý skutočnosti, že ak poruší povinnosti ochrany Dôverných informácií podľa tohto článku tejto Zmluvy, môže si Objednávateľ uplatniť voči Poskytovateľovi zmluvnú pokutu vo výške 50.000,- Eur (slovom päťdesiat tisíc eur) za každé jedno porušenie. Zaplatením zmluvnej pokuty nie je dotknutý nárok Objednávateľa na náhradu škody, pričom zmluvná pokuta sa nezapočítava na úhradu škody, ktorá by Objednávateľovi vznikla porušením zmluvných povinností Poskytovateľa.

**Čl. X**

**Práva duševného vlastníctva**

1. Na všetky dodané materiály, koncepčné prípravné materiály, súvisiacu dokumentáciu vytvorenú počas dodávania predmetu zmluvy (t.j. nie na tovary a dokumenty, ktoré sú dodávané ako krabicové riešenie), akékoľvek dielo alebo software vytvorený alebo inak poskytnutý Poskytovateľom v rámci plnenia predmetu Zmluvy sa v úplnosti vzťahuje licencia EUPL-1.2 (<https://joinup.ec.europa.eu/collection/eupl/eupl-text-eupl-12>) v znení uverejnenom v Úradnom vestníku Európskej únie č. L 128/59 dňa 19.5.2017 ako príloha vykonávacieho rozhodnutia komisie (EÚ) 2017/863 z 18. mája 2017, ktorým sa aktualizuje verejná open source softvérová licencia Európskej únie (EUPL) v záujme ďalšej podpory zdieľania a opätovného používania softvéru vyvinutého verejnými správami.

2. Zmluvné strany sa výslovne dohodli, že pokiaľ Poskytovateľ vytvorí v rámci plnenia tejto Zmluvy pre Objednávateľa autorské dielo chránené autorským právom alebo jeho časť, akceptáciou služieb udeľuje Poskytovateľ Objednávateľovi súhlas používať takéto autorské dielo ako licenciu nevýhradnú, časovo neobmedzenú (po dobu trvania majetkových autorských práv), územne neobmedzenú, v neobmedzenom rozsahu (najmä na neobmedzený počet zariadení a užívateľov) a na všetky spôsoby použitia najmä v súlade s § 19 ods. 4 zákona č. 185/2015 Z. z. Autorského zákona v znení neskorších predpisov na účel, pre ktorý bolo toto autorské dielo vytvorené. Objednávateľ je bez potreby akéhokoľvek ďalšieho povolenia Poskytovateľa oprávnený udeliť inému orgánu verejnej moci Slovenskej republiky sublicenciu na použitie autorského diela v súlade s účelom na aký bude vytvorené, vrátane subjektov ovládaných týmito orgánmi verejnej moci v zmysle § 66a zák. č. 513/1991 Zb. Obchodný zákonník alebo subjektov zriadených orgánom verejnej moci za účelom plnenia úloh vo verejnom záujme (bez ohľadu na právnu formu). Súčasťou práv Objednávateľa bude aj právo dielo akokoľvek upravovať, k čomu mu Poskytovateľ poskytne súčinnosť, najmä zdrojové a strojové kódy. Predchádzajúca veta sa vzťahuje iba na také dielo, ktoré vznikne ako následok implementácie predmetu tejto zmluvy (nie na dielo, resp. jeho časť, ktoré bolo použité ako krabicová verzia).

3. Práva získané v rámci plnenia tejto Zmluvy prechádzajú aj na prípadného právneho nástupcu Objednávateľa. Prípadná zmena v osobe Poskytovateľa (napr. právne nástupníctvo) nebude mať vplyv na oprávnenia udelené v rámci tejto Zmluvy Poskytovateľom Objednávateľovi.

**Čl. XI**

**Audit**

1. Ustanovenia tohto článku sa uplatnia len v prípade a v rozsahu, v akom finančné prostriedky Objednávateľa určené na zaplatenie ceny služieb sú finančnými prostriedkami z Európskych štrukturálnych a investičných fondov.

2. Poskytovateľ berie na vedomie, že finančné prostriedky Objednávateľa určené na zaplatenie celkovej ceny služieb podľa čl. IV tejto Zmluvy sú finančné prostriedky z niektorého z európskych štrukturálnych a investičných fondov, a zároveň sú finančné prostriedky zo štátneho rozpočtu Slovenskej republiky. Poskytovateľ berie na vedomie, že podpisom tejto Zmluvy sa stáva súčasťou Systému riadenia európskych štrukturálnych a investičných fondov a Systému finančného riadenia. Poskytovateľ zároveň berie na vedomie, že na použitie prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch, napr. zákon č. 357/2015 Z. z., zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov a v zmysle ďalších príslušných právnych predpisov Slovenskej republiky a právnych aktov Európskej únie.

3. Zmluvné strany sa dohodli a súhlasia, že všetky zmeny v Systéme riadenia európskych štrukturálnych a investičných fondov, Systéme finančného riadenia EŠIF, Systéme riadenia EŠIF alebo v právnych dokumentoch vydaných oprávnenými osobami, z ktorých pre Poskytovateľa vyplývajú práva a povinnosti v súvislosti s plnením podľa tejto Zmluvy a Zmluvy o poskytnutí NFP, ak boli tieto dokumenty zverejnené, sú pre Poskytovateľa záväzné dňom ich zverejnenia.

4. Okrem povinností uvedených v tejto Zmluve je Poskytovateľ povinný strpieť výkon kontroly/auditu/overovania oprávnenými osobami v súvislosti s vykonanými službami a poskytnúť im všetku potrebnú súčinnosť, a to kedykoľvek počas platnosti a účinnosti tejto Zmluvy, ako aj v termínoch stanovených pre Objednávateľa v zmluvných vzťahoch s príslušnými orgánmi zapojenými do implementácie fondov Európskej únie, v rámci ktorých si Objednávateľ nárokuje financovanie výdavkov uhradených Poskytovateľovi, ktoré vznikli s plnením podľa tejto Zmluvy.

5. Poskytovateľ sa zaväzuje umožniť výkon finančnej kontroly/auditu/overovania príslušnými oprávnenými osobami uvedenými v nasledujúcom bode a vytvoriť podmienky pre jej výkon v zmysle príslušných platných a účinných právnych predpisov Slovenskej republiky a právnych aktov Európskej únie a ako kontrolovaný subjekt pri výkone kontroly riadne plniť povinnosti, ktoré mu vyplývajú z uvedených predpisov a to počas platnosti a účinnosti tejto Zmluvy, počas platnosti a účinnosti Zmluvy o poskytnutí NFP a najneskôr do 31.12.2029. Uvedená doba sa predĺži v prípade, ak nastanú skutočnosti uvedené v článku 90 Nariadenia Rady (ES) č. 1083/2006 (alebo o obdobné ustanovenie v nariadení Európskeho parlamentu a Rady, ktorým sa zruší nariadenie 1083/2006 pre programové obdobie 2014 – 2020) alebo článku 32 Vykonávacieho Nariadenia Komisie (EÚ) č. 908/2014 o čas trvania týchto skutočností. Poskytovateľ sa zaväzuje podrobiť sa aj výkonu kontroly poverenými zamestnancami Objednávateľa. Poverení zamestnanci Objednávateľa vykonávajúci kontrolu majú počas celého programového obdobia Operačného programu Integrovaná infraštruktúra prístup ku všetkým obchodným dokumentom Poskytovateľa súvisiacich s výdavkami a plnením povinností podľa tejto Zmluvy.

5. Oprávnenými osobami pre účely tohto článku Zmluvy sú najmä:

* + 1. Zástupcovia Objednávateľa a nimi poverené osoby
    2. zástupcovia príslušného riadiaceho orgánu a sprostredkovateľského orgánu, prípadne iných relevantných orgánov a nimi poverené osoby,
    3. Najvyšší kontrolný úrad SR, Úrad pre verejné obstarávanie, Úrad vládneho auditu, OLAF, Certifikačný orgán a nimi poverené osoby,
    4. orgán auditu, jeho spolupracujúce orgány a nimi poverené osoby,
    5. splnomocnení zástupcovia Európskej Komisie a Európskeho dvora audítorov,
    6. orgán zabezpečujúci ochranu finančných záujmov EÚ,
    7. osoby prizvané alebo poverené orgánmi uvedenými v písm. a) až f) v súlade s príslušnými právnymi predpismi Slovenskej republiky a Európskej únie,
    8. vecne príslušná autorita v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov.

6. Poskytovateľ berie na vedomie, že sprostredkovateľský orgán operačného programu (ďalej ako „Sprostredkovateľský orgán“) je pri vykonávaní administratívnej finančnej kontroly v nevyhnutnom rozsahu oprávnený od Objednávateľa alebo od osoby, ktorá je vo vzťahu k finančnej operácii alebo jej časti Poskytovateľom výkonov, prác alebo služieb alebo akejkoľvek inej osoby, ktorá má informácie, doklady alebo iné podklady, ktoré sú potrebné pre výkon finančnej kontroly, ak ich poskytnutiu nebráni osobitný predpis (ďalej ako „Tretia osoba“):

* + 1. vyžadovať a odoberať, v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
    2. vyžadovať od Tretej osoby súčinnosť v rozsahu oprávnení podľa zákona č. 357/2015 Z. z.;
    3. osoby poverené na výkon kontroly sú oprávnené v nevyhnutnom rozsahu za podmienok ustanovených v osobitných predpisoch okrem oprávnení uvedených v predchádzajúcich písmenách vstupovať do objektu, zariadenia, prevádzky, dopravného prostriedku, na pozemok tretej osoby, alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
    4. oboznámiť sa pri začatí finančnej kontroly na mieste s bezpečnostnými predpismi, ktoré sa vzťahujú na priestory, v ktorých sa vykonáva finančná kontrola na mieste.

7. Sprostredkovateľský orgán je pri vykonávaní administratívnej finančnej kontroly podľa zákona č. 357/2015 Z. z. povinný potvrdiť Tretej osobe odobratie poskytnutých originálov alebo úradne osvedčených kópií dokladov, písomností, záznamov dát na pamäťových médiách prostriedkov výpočtovej techniky, ich výpisov, výstupov, vyjadrení, informácií, dokumentov a iných podkladov súvisiacich s administratívnou finančnou kontrolou alebo finančnou kontrolou na mieste a zabezpečiť ich riadnu ochranu pred stratou, zničením, poškodením a zneužitím (uvedené potvrdenie sa vydáva, ak Sprostredkovateľský orgán žiada o poskytnutie podkladov nad rámec definovaný Zmluvou o poskytnutí NFP); tieto veci sprostredkovateľský orgán vráti bezodkladne tomu, od koho sa vyžiadali, ak nie sú potrebné na konanie podľa zákona č. 301/2005 Z. z. Trestný poriadok v znení neskorších predpisov, alebo na iné konanie podľa osobitných predpisov. Poskytovateľ je povinný zabezpečiť prítomnosť oprávnených osôb zo strany Poskytovateľa počas vykonávania kontroly u Poskytovateľa.

8. Okrem povinností uvedených v tejto Zmluve je Poskytovateľ povinný poskytnúť Objednávateľovi primeranú súčinnosť na plnenie predmetu tejto Zmluvy a to najmä pri:

1. plnení záväzkov vyplývajúcich zo Zmluvy o poskytnutí NFP a podmienok pre príslušný operačný program;
2. zabezpečení procesu ukončenia EŠIF v rámci programového obdobia 2014 – 2020 alebo aj ďalšieho.

9. Vykonaním kontroly oprávnenej osoby podľa bodu **26.4 písm**. a) Zmluvy o poskytnutí NFP nie je dotknuté právo riadiaceho orgánu alebo inej oprávnenej osoby na vykonanie novej kontroly/vládneho auditu, a to počas celej doby účinnosti Zmluvy o poskytnutí NFP.

10. Účastníci tejto Zmluvy sa zaväzujú, že počas vykonávania služieb podľa tejto Zmluvy budú navzájom spolupracovať a vyvinú maximálne úsilie a súčinnosť, aby bol jej predmet zrealizovaný v súlade s touto Zmluvou. Poskytovateľ je povinný zabezpečiť prijatie nápravných opatrení a definovanie termínov na odstránenie zistených nedostatkov.

**Čl. XII**

**Komunikácia a doručovanie**

1. Zmluvné strany si navzájom oznamujú svoje adresy na doručovanie a oprávnené osoby pre riadne plnenie si povinností v zmysle tejto Zmluvy :

**na strane Poskytovateľa:**

**adresa na doručovanie:** xxx

**oprávnené osoby:** xxxx, osoba@xx.sk

**na strane Objednávateľa:**

**adresa na doručovanie:**

**yyyy**

**oprávnené osoby: yyyy yyy@yyy.sk**

2. Zmluvné strany sa dohodli, že všetky oznamy, správy, výzvy, požiadavky a ostatné písomnosti doručované v súvislosti s touto Zmluvou druhej Zmluvnej strane sa považujú za doručené druhej zmluvnej strane, ak táto Zmluva neurčuje inak,

* 1. v prípade doručovania prostredníctvom elektronickej pošty (e-mail) dňom jej odoslania, pričom je potrebné preukázať doručenie elektronickej pošty (e-mailu) potvrdením o odoslaní e-mailu alebo
  2. v prípade doručovania prostredníctvom pošty, kuriérom alebo v prípade osobného doručovania, doručením písomnosti druhej Zmluvnej strane s tým, že v prípade doručovania prostredníctvom pošty musí byť písomnosť zaslaná doporučene (v obálke s doručenkou) na adresu určenú v bode 1 tohto článku. Za deň doručenia písomnosti sa považuje aj deň, v ktorý príslušná Zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky doručovanej poštou na pošte, alebo v ktorý je na zásielke, doručovanej poštou príslušnej zmluvnej strane, preukázateľné zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.

3. V prípade zmeny názvu, sídla, korešpondenčnej adresy, e-mailových adries, štatutárnych orgánov oprávnených zástupcov, bankového spojenia a čísla účtu, prevod podniku alebo jeho časť, resp. každú zmenu, ktorá by mohla mať vplyv na plnenie záväzkov podľa tejto zmluvy, zmluvná strana, ktorej sa niektorá z týchto zmien týka, písomne oznámi druhej zmluvnej strane túto skutočnosť, a to bez zbytočného odkladu, avšak najneskôr v lehote do troch pracovných dní. Zmluvné strany sa dohodli, že v prípadoch podľa predchádzajúcej vety nie je potrebné k Zmluve vyhotovovať dodatok. Zmluvné strany sa zaväzujú nahradiť druhej Zmluvnej strane celú škodu, ktorá jej porušením povinnosti podľa prvej vety tohto odseku vznikne.

**Čl. XIII**

**Subdodávatelia a register partnerov verejného sektora**

1. Na poskytovanie plnení, ktoré tvoria súčasť predmetu Zmluvy, má Poskytovateľ, za podmienok dohodnutých v tejto Zmluve, právo uzatvárať subdodávateľské zmluvy. Tým nie je dotknutá zodpovednosť Poskytovateľ za plnenie Zmluvy v súlade s § 41 ods. 8 ZVO a Poskytovateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.

2. Zoznam subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo Zmluvy o dielo v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť tejto Zmluvy ako Príloha č. 2.

3. Poskytovateľ je povinný písomne oznámiť Oprávnenej osobe Objednávateľa akúkoľvek zmenu údajov o subdodávateľovi bezodkladne po tom, ako sa o takej zmene dozvedel.

4. Poskytovateľ je oprávnený zmeniť alebo doplniť subdodávateľa počas trvania Zmluvy. Poskytovateľ je povinný je povinný predložiť písomné oznámenie o zmene alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 2 tohto článku Zmluvy. Akákoľvek zmena subdodávateľa, ktorá predstavuje zmenu Prílohy č. 2 musí Poskytovateľ oznámiť 15 kalendárnych dní pred dňom zmeny alebo doplnení subdodávateľa. Zmena alebo doplnenie subdodávateľa podlieha súhlasu zo strany Objednávateľa.

5. Porušenie povinnosti vyplývajúce z bodov 1, 2 a 3 tohto článku tejto Zmluvy sa považuje za podstatné porušenie Zmluvy.

6. Poskytovateľ, jeho subdodávatelia v zmysle § 2 ods. 5 písm. e) ZVO a subdodávatelia podľa § 2 ods. 1 písm. a) bod 7 Zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej spoločne ako „Subdodávatelia“), musia byť zapísaní do registra partnerov verejného sektora, a to počas celej doby trvania ich účasti na plnení tejto Zmluvy. U Subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa Zákona o registri partnerov verejného sektora. Porušenie tejto povinnosti sa považuje za podstatné porušenie Zmluvy.

7. Poskytovateľ je povinný zabezpečiť, aby Subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle Zákona o registri partnerov verejného sektora.

8. Poskytovateľ zodpovedá za správnosť a úplnosť údajov zapísaných o ňom v registri partnerov verejného sektora, identifikáciu konečného užívateľa výhod vo svojej spoločnosti, ako aj  overovanie identifikácie konečného užívateľa výhod v zmysle § 11 Zákona o registri partnerov verejného sektora.

9. Objednávateľ má právo odstúpiť od Zmluvy z dôvodov uvedených v § 15 ods. 1 Zákona o registri partnerov verejného sektora. Objednávateľ nie je v omeškaní a nie je povinný plniť, čo mu ukladá Zmluva, ak nastanú dôvody podľa § 15 ods. 2 Zákona o registri partnerov verejného sektora. Zmluva zaniká doručením oznámenia o odstúpení od Zmluvy. Riadne poskytnuté plnenia, vzájomne poskytnuté do dňa odstúpenia od Zmluvy, si Zmluvné strany ponechajú; tým nie je dotknutý nárok Poskytovateľa na odplatu za riadne dodané plnenie podľa tejto Zmluvy o dielo.

10. Objednávateľ je oprávnený požadovať od Poskytovateľa zmluvnú pokutu vo výške 10.000,- EUR (slovom: desaťtisíc eur) za každý deň existencie dôvodu vzniku práva na odstúpenie od Zmluvy v zmysle § 15 ods. 1 Zákona o registri partnerov verejného sektora, resp. § 19 ods. 3 ZVO. Právo Objednávateľa na zmluvnú pokutu podľa predchádzajúcej vety zaniká, ak Objednávateľ odstúpi od Zmluvy v súlade s §15 ods. 1 Zákona o registri partnerov verejného sektora, resp. podľa § 19 ods. 3 ZVO.

11. Na subdodávateľov sa vzťahuje povinnosť strpieť výkon kontroly/auditu súvisiaceho s plnením podľa tejto Zmluvy kedykoľvek počas platnosti a účinnosti Zmluvy o poskytnutí nenávratného finančného príspevku č. .............. uzatvorenej dňa ............ Objednávateľom ako prijímateľom nenávratného finančného príspevku a ktorej znenie je dostupné na ............. (ďalej aj len „Zmluva o poskytnutí NFP“), a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a vyššie uvedenej Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť.

**Čl. XIV**

**Záverečné ustanovenia**

1. Táto Zmluva patrí medzi povinne zverejňované zmluvy (vrátane jej dodatkov) podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a podľa § 47a ods. 1 zákona č. 40/1964 Zb. Občianskeho zákonníka v znení neskorších predpisov.

2. Táto Zmluva nadobúda platnosť a je pre Zmluvné strany záväzná dňom podpisu oprávnenými zástupcami oboch Zmluvných strán; ak oprávnení zástupcovia oboch Zmluvných strán nepodpíšu túto Zmluvu v ten istý deň, tak rozhodujúci je deň neskoršieho podpisu. Táto Zmluva nadobúda účinnosť dňom nasledujúcim po dni jej zverejnenia v Centrálnom registri zmlúv vedenom na Úrade vlády SR.

3. Ak by niektoré ustanovenie tejto Zmluvy bolo alebo sa stalo neplatným, nebudú tým dotknuté ostatné ustanovenia tejto Zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto Zmluvy, ktorý Zmluvné strany sledovali v čase jej podpisu.

4. Pokiaľ v Zmluve nie je dohodnuté inak, riadia sa práva a povinnosti, právne pomery z nej vyplývajúce, vznikajúce a súvisiace, len slovenským právnym poriadkom, a to najmä Obchodným zákonníkom a súvisiacimi všeobecne záväznými právnymi predpismi platnými v SR.

5. Akékoľvek nároky alebo spory vyplývajúce z tejto Zmluvy alebo v súvislosti s ňou sa Zmluvné strany pokúsia vyriešiť vzájomnou dohodou. Ak nedôjde o vzniknutom spore k dohode Zmluvných strán, ktorákoľvek zo Zmluvných strán je oprávnená obrátiť sa s návrhom na príslušný súd v Slovenskej republike.

6. Akékoľvek zmeny alebo doplnky obsahu tejto Zmluvy musia byť urobené formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch Zmluvných strán. Po obojstrannom potvrdení sa stanú neoddeliteľnou súčasťou tejto Zmluvy.

7. Neoddeliteľnou súčasťou tejto Zmluvy sú nasledovné prílohy:

1. Príloha č. 1: Opis predmetu zákazky
2. Príloha č. 2: Zoznam subdodávateľov
3. Príloha č. 3: Vlastný návrh plnenia.

8. Táto Zmluva je vyhotovená v štyroch vyhotoveniach s platnosťou originálu, z ktorých každá Zmluvná strana obdrží po dve vyhotovenia.

9. Zmluvné strany vyhlasujú, že sú spôsobilé na právne úkony, ich vôľa je slobodná a vážna, prejav vôle je dostatočne zrozumiteľný a určitý, zmluvná voľnosť nie je obmedzená a právny úkon je urobený v predpísanej forme. Zmluvné strany si zmluvu prečítali a bez výhrad súhlasia s jej ustanoveniami.

V Bratislave ……………………….

**Poskytovateľ**:....................................................................................................................

V Bratislave ……………………….

**Objednávateľ:** .............................................................................................................

**Príloha č. 1 k Zmluve č. ...**

**Opis predmetu zákazky**

(obsah tejto Prílohy č. 1 k Zmluve bude totožný s časťou B.1 „Opis predmetu zákazky“ súťažných podkladov)

**Príloha č. 2 k Zmluve č. ...**

**Zoznam subdodávateľov**

Na realizácii predmetu zákazky sa budú podieľať subdodávatelia:

|  |  |  |  |  |
| --- | --- | --- | --- | --- |
| **P. č.** | **Obchodné meno a sídlo subdodávateľa** | **IČO** | **%-ny podiel na zákazke** | **Predmet subdodávok** |
| 1 |  |  |  |  |
| 2 |  |  |  |  |
| 3 |  |  |  |  |

Príloha č. 3 k Zmluve č. ...

**Vlastný návrh plnenia**

**Vlastný návrh plnenia**

**Dodávka a nasadenie systému pre automatizovanú detekciu a vyhodnocovanie bezpečnostných zraniteľností**

**(z ponuky úspešného uchádzača)**

## Príloha č. 4 ku SP

**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Kritérium na vyhodnotenie ponúk:**

**Celková cena za dodanie predmetu zákazky v EUR s DPH**

Hodnotí sa celková cena za dodanie/poskytnutie predmetu zákazky v EUR s DPH uvedená v ponuke a ktorá je výsledkom súčtu celkových cien položiek podľa Štruktúrovaného rozpočtu ceny, ktorý je prílohou č. 2 SP, v zmysle špecifikácie predmetu zákazky uvedenej v prílohe č. 1 SP a v obchodných podmienok uvedených v prílohe č. 3 SP. Celková cena položky je výsledkom súčinu jednotkovej ceny položky a množstva pri danej položke. Neuvedenie jednotkovej ceny niektorej položky v rozpočte bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky.

**Pravidlá na uplatnenie kritéria**

Vyhodnotenie návrhov na plnenie kritéria sa uskutoční prostredníctvom porovnania cien ponúk. Pri vyhodnotení bude zostavené poradie ponúk. Ponuky budú zoradené podľa výšky ceny, na prvom mieste poradia sa umiestni tá ponuka, ktorá bude obsahovať najnižšiu cenu za celý predmet zákazky.

Ponuku uchádzača, ktorá sa umiestnila sa na prvom mieste v poradí, splnila požiadavky na predmet zákazky a podmienky účasti, t.j. úspešná ponuka, odporučí komisia na vyhodnotenie ponúk verejnému obstarávateľovi prijať.

V prípade rovnakých návrhov na plnenie predmetného kritéria, t.j. rovnakej celkovej ceny viacerých uchádzačov, rozhoduje o poradí ponúk podľa nižšie uvedeného poradia:

1. najnižšia jednotková cena v EUR bez DPH za 36 mesiacov podpory a údržby.

**Návrh na plnenie kritérií**

Uchádzač vyplní prílohu č. 2 vzor Štruktúrovaného rozpočtu ceny týchto SP a predloží ho v ponuke a zároveň vyplnení Celkovú cenu v elektronickom ponukovom formulári v elektronickom prostriedku JOSEPHINE, ktorá zodpovedá Štruktúrovanému rozpočtu ceny.

Uchádzačom navrhovaná jednotková cena za každú položku predmetu zákazky musí byť uvedená v EUR, matematicky zaokrúhlená na dve desatinné miesta. Štruktúrovaný rozpočet ceny s uvedením cien úspešného uchádzača sa stane súčasťou zmluvy uzavretej s úspešným uchádzačom.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP. Ponuka je vyhotovená elektronicky v zmysle § 49 ods. 1 písm. a) zákona a vložená do elektronického prostriedku JOSEPHINE umiestnenom na webovej adrese <https://josephine.proebiz.com/>. Elektronická ponuka sa vloží vyplnením ponukového formulára a vložením požadovaných dokladov a dokumentov v elektronickom prostriedku JOSEPHINE umiestnenom na webovej adrese <https://josephine.proebiz.com/>. V predloženej ponuke prostredníctvom elektronického prostriedku JOSEPHINE musí byť pripojený návrh na plnenie kritérií vyplnením elektronického formulára, v elektronickom prostriedku JOSEPHINE.

Príloha č. 5 súťažných podkladov

**Podmienky účasti**

**1. Osobné postavenie**

**Osobné postavenie v zmysle ustanovenia § 32 zákona č. 343/2015 Z. Z. o verejnom obstarávaní v platnom znení**

**Vhodnosť vykonávať profesionálnu činnosť vrátane požiadaviek týkajúcich sa zápisu do živnostenských alebo obchodných registrov**

Zoznam a krátky opis podmienok:

Uchádzač musí spĺňať nasledovné podmienky účasti týkajúce sa osobného postavenia:

1. podľa § 32 ods. 1 písm. a) zákona, že nebol on (uchádzač), ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe. Uvedenú podmienku účasti preukáže uchádzač v súlade s § 32 ods. 2 písm. a) zákona doloženým výpisom registra trestov nie starším ako tri mesiace. Hospodársky subjekt - fyzická osoba predloží výpis z registra trestov nie starší ako tri mesiace, alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydaný živnostenské oprávnenie alebo iné než živnostenské oprávnenie podľa osobitných predpisov/ Hospodársky subjekt - právnická osoba predloží výpisy z registra trestov nie staršie ako tri mesiace, alebo rovnocenné doklady vydané príslušným súdom alebo správnym orgánom v krajine svojho sídla, a to za hospodársky subjekt (len v prípade, že v krajine sídla uchádzača takýto doklad je vydávaný) ako aj za osobu, ktorá je štatutárnym orgánom, alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami hospodárskeho subjektu.
2. podľa § 32 ods. 1 písm. b) zákona, že uchádzač nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike **a** v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. b) zákona doloženým potvrdením zdravotnej poisťovne a Sociálnej poisťovne nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
3. podľa § 32 ods. 1 písm. c) zákona, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike **a** v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. c) zákona doloženým potvrdením miestne príslušného daňového úradu a miestne príslušného colného úradu nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
4. podľa § 32 ods. 1 písm. d) zákona, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku. Uvedenú podmienku účasti preukáže uchádzač v súlade s § 32 ods. 2 písm. d) zákona doloženým potvrdením príslušného súdu nie starším ako tri mesiace.
5. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
6. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike **a** v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.

Doklady, ktoré sa nepredkladajú:

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

- výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,

- potvrdenie príslušného súdu (konkurz, reštrukturalizácia, likvidácia) podľa § 32 ods. 1 písm. d) a ods. 2 písm. d) zákona,

- výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

**Upozornenie:**

* Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje: **krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu**.

Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona. **Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona** – prostredníctvom zápisu do zoznamu hospodárskych subjektov.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

1. **Ekonomické a finančné postavenie podľa § 33 zákona**

nevyžaduje sa

**3. Technická a odborná spôsobilosť podľa § 34 zákona**

nevyžaduje sa

Uchádzač môže predbežne nahradiť doklady na preukázanie splnenia podmienok účasti jednotným európskym dokumentom (JED) podľa § 39 zákona, spĺňajúcim náležitosti podľa § 39 ods. 2 zákona, pričom ak uchádzač preukazuje technickú spôsobilosť alebo odbornú spôsobilosť prostredníctvom inej osoby/osôb, JED predloží za svoju osobu a za každú z osôb, ktorých zdroje a/alebo kapacity využíva. V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží JED s požadovanými informáciami za každého člena skupiny dodávateľov.

Bližšie informácie o JED, vrátane usmernení, ako správne JED vyplniť, sú uvedené v dokumente zverejnenom na webovom sídle Úradu pre verejné obstarávanie <https://www.uvo.gov.sk/legislativametodika-dohlad/jednotny-europsky-dokument-605.html>: JED - príručka k službe ESPD

Vo formulári JED uchádzač vyplní nasledovné časti:

1. časť II – A, B a C,
2. časť III - A, B, C a D,
3. **časť IV – oddiel α (globálny údaj pre všetky podmienky účasti**),
4. časť VI.

Príloha č.6 súťažných podkladov

Identifikačné údaje a vyhlásenie uchádzača

1. IDENTIFIKAČNÉ ÚDAJE UCHÁDZAČA\*

|  |  |
| --- | --- |
| Obchodné meno alebo názov uchádzača |  |
| Sídlo alebo miesto podnikania |  |
| Meno, priezvisko a funkcia osoby (osôb) vykonávajúcej funkciu štatutárneho orgánu uchádzača |  |
| IČO |  |
| DIČ |  |
| Identifikačné číslo pre DPH: |  |
| Bankové spojenie:  SWIFT:  IBAN: |  |
| Kontaktné údaje uchádzača  (telefónne číslo, e-mail) |  |
| Zapísaný v: |  |

\* v prípade skupiny dodávateľov obchodné mená a sídla/miesta podnikania všetkých členov skupiny dodávateľov

Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil (informácie podľa § 49 ods. 5 zákona o verejnom obstarávaní). Ak uchádzač vypracoval ponuku sám, tak údaje nevypĺňa.

|  |  |
| --- | --- |
| meno a priezvisko, obchodné meno alebo názov: |  |
| adresa pobytu, sídlo alebo miesto podnikania: |  |
| identifikačné číslo, ak bolo pridelené: |  |

1. B. VYHLÁSENIE UCHÁDZAČA

V súvislosti s verejným obstarávaním

|  |  |
| --- | --- |
| Predmet zákazky | Dodávka a nasadenie systému pre automatizovanú detekciu a vyhodnocovanie bezpečnostných zraniteľností |

ako uchádzač predkladajúci ponuku vyhlasujem, že som sa oboznámil so všetkými podmienkami verejnej súťaže uvedenými v oznámení o vyhlásení verejného obstarávania a v súťažných podkladoch a bez výhrad súhlasím so zmluvnými podmienkami dodania/poskytnutia predmetu zákazky stanovenými verejným obstarávateľom uvedenými v návrhu zmluvy. Taktiež vyhlasujem, že medzi konečnými užívateľmi uchádzača ani subdodávateľov sa nenachádza osoba, uvedená v § 11 ods. 1 písm. c) zákona č. 343/2015 Z.z. o verejnom obstarávaní.

V .......................... dňa ...........................

Podpis: ..................................................

(uviesť meno, priezvisko a funkciu a podpis osoby oprávnenej konať za uchádzača